| **Asettamispäätös** |  |
| --- | --- |
|  | VN/10849/2019 |
|  |  |
| 16.12.2020 |  |

Suomi.fi-palvelujen strategisen ohjausryhmän asettaminen

Asettaminen Valtiovarainministeriö on tänään jatkanut 20.5.2019 asettamansa Suomi.fi-palvelujen strategisen ohjausryhmän (919/00.01.00.01/2019) toimikautta v. 2021 loppuun.

Toimikausi Ohjausryhmän jatkotoimikausi on 1.1. – 31.12.2021.

Tausta Valtiovarainministeriö asetti Suomi.fi-palvelujen strategisen ohjausryhmän 20.5.2019 (919/00.01.00.01/2019) toimikaudelle 1.7.2019 – 31.12.2020. Ohjausryhmän tavoitteena on ollut ohjata Suomi.fi-palveluja strategisella tasolla niin, että palvelujen tuotanto ja kehittäminen sujuvat laadukkaasti, kustannustehokkaasti ja asiakkaiden tarpeet tyydyttäen.

Suomi.fi-palvelut syntyivät valtiovarainministeriö asettamassa Kansallisen palveluarkkitehtuurin toteuttamisohjelmassa (VM140:00/2013). Tässä KaPA-ohjelmassa toteutettiin v. 2014–2017 seuraavat Suomi.fi-palvelut:

* Suomi.fi-palveluväylä
* Suomi.fi-tunnistus
* Suomi.fi-valtuudet
* Suomi.fi-palvelutietovaranto
* Suomi.fi-verkkopalvelu
* Suomi.fi-karttapalvelu
* Suomi.fi-viestit
* Suomi.fi-maksut.

Suomi.fi-palveluja tuottaa Digi- ja väestötietovirasto lukuun ottamatta Suomi.fi-karttapalvelua, jota tuottaa Maanmittauslaitos ja Suomi.fi-maksut-palvelua, jota tuottaa Valtiokonttori.

Eduskunta sääti Suomi.fi-palveluja ja niiden käyttöä koskevan lain hallinnon yhteisistä sähköisen asioinnin tukipalveluista (571/2016), ns. Kapa -lain. Laki muun muassa asettaa julkishallinnon organisaatioille velvoitteita Suomi.fi- palvelujen käyttöön.

Kapa-laissa todetaan, että valtiovarainministeriö vastaa tukipalvelujen palvelutuotannon yleishallinnollisesta, strategisesta sekä tieto- ja viestintäteknisen varautumisen, valmiuden ja turvallisuuden ohjauksesta. Suomi.fi -verkkopalvelun yrityksen palvelunäkymää koskevan kokonaisuuden sisällön ja rakenteen strategisesta ohjauksesta vastaavat valtiovarainministeriö ja työ- ja elinkeinoministeriö yhdessä. Maanmittauslaitoksen tuottaman Suomi.fi-karttapalvelun sisällön ja rakenteen strategisesta ohjauksesta vastaavat valtiovarainministeriö ja maa- ja metsätalousministeriö yhdessä.

Tavoite/tehtävä Suomi.fi-palvelujen strategisen ohjausryhmän tavoitteena on edelleen ohjata Suomi.fi-palveluja strategisella tasolla niin, että palvelujen jatkuva tuotanto ja kehittäminen sujuvat laadukkaasti, kustannustehokkaasti ja asiakkaiden - asiointipalveluja tuottavien virastojen ja muiden tahojen sekä palveluja käyttävien kansalaisten ja yritysten - tarpeet tyydyttäen. Palveluja ohjataan myös niin, että ne edistävät yhteen toimivaa julkista palvelutuotantoa ja valtioiden rajat ylittävää asiointia ja mahdollistavat henkilö- ja yritysasiakkaiden helppokäyttöisen, saumattoman ja turvallisen asiakaskokemuksen julkisten palvelujen käytössä. Ohjausryhmän ministeriöiden tarpeet uusien strategisten linjausten toteuttamiseksi Suomi.fi-palvelujen avulla otetaan ohjauksessa erityisesti huomioon.

Strategisen ohjausryhmän tehtävänä on:

* seurata ja strategisella tasolla ohjata ja valvoa Suomi.fi-palvelujen:
	+ - * tuotantoa, kehittämistä ja käyttöönottoja asetettujen tavoitteiden sekä saadun asiakaspalautteen valossa
			* riskejä ja niiden hallintaa
			* kokonaisarkkitehtuurin mukaisuutta sekä vaikuttavuutta
* seurata Suomi.fi-palveluihin vaikuttavaa lainsäädäntöä sekä huolehtia lainsäädännön valmistelu- ja muutostarpeiden tunnistamisesta
* ottaa kantaa Suomi.fi-palveluihin liittyvään kansainväliseen yhteistyöhön liittyviin strategisiin linjakysymyksiin
* tukea valtiovarainministeriötä tarvittavien hallinnollisten päätösten, ohjeiden ja lainvalmistelutoimien tekemisessä
* käsitellä ja puoltaa mahdollisia linjaus- ja päätösesityksiä valtioneuvostolle, ministerivaliokunnille tai asianomaisille ministereille
* ottaa käsiteltäväkseen muita ICT-johtajan määräämiä, Digi- ja väestötietoviraston toimialaan liittyviä strategisen ohjauksen kysymyksiä
* huolehtia hallinnonalallaan yhteistyön edellytyksistä ja viestinnästä Suomi.fi-palvelujen tuotannon, kehittämisen ja käyttöönottojen suhteen.

Lisäksi strategisen ohjausryhmän tehtävänä on:

* linjata Suomi.fi-verkkopalvelun yrityksen palvelunäkymän sisältöön, rakenteeseen ja käytettävyyteen liittyviä kysymyksiä (VM ja TEM)
* linjata Suomi.fi-karttapalvelun sisältöön ja rakenteeseen liittyviä kysymyksiä (VM ja MMM)
* linjata sote-palvelujen toteutumiseen Suomi.fi-palvelujen avulla liittyviä kysymyksiä (VM ja STM).

Organisointi Strategisen ohjausryhmän kokoonpano on seuraava:

Maria Nikkilä, tietohallintoneuvos, yksikön päällikkö, valtiovarainministeriö, puheenjohtaja
Marjukka Ala-Harja, tietohallintoneuvos, valtiovarainministeriö, varapuheenjohtaja

Jäsenet ja varajäsenet:

Benita Troberg, asiantuntija, työ- ja elinkeinoministeriö
Sirpa Alitalo, teollisuusneuvos, työ- ja elinkeinoministeriö
Antti Vertanen, tietohallintojohtaja, maa- ja metsätalousministeriö
Mari Laakso, johtava paikkatietoasiantuntija, maa- ja metsätalousministeriö
Anna Kärkkäinen, erityisasiantuntija, sosiaali- ja terveysministeriö
Teemupekka Virtanen, erityisasiantuntija, sosiaali- ja terveysministeriö
Saku Airosmaa, johtaja, Verohallinto
Markus Virolainen, ICT-arkkitehti, Verohallinto
Elina Sipola, suunnittelun asiantuntija, Kela
Ari Vähä-Erkkilä, tiimipäällikkö, Kela
Saara Punkka, yksikönpäällikkö, Liikenne- ja viestintävirasto Traficom
Ari-Pekka Neuvonen, tietohallintojohtaja, Liikenne- ja viestintävirasto Traficom
Hanna Menna, erityisasiantuntija, Suomen Kuntaliitto

Asiantuntijajäsenet ja varajäsenet:

Mikko Mattinen, johtaja, Digi- ja väestötietovirasto
Jari Manninen, projektipäällikkö, Digi- ja väestötietovirasto
Jani Ruuskanen, johtava erityisasiantuntija, Digi- ja väestötietovirasto
Mira Holmroos-Kolari, kehitys- ja tietohallintojohtaja, Digi- ja väestötietovirasto
Marja Rantala, ylijohtaja, Maanmittauslaitos
Antti Saarikoski, johtaja, Maanmittauslaitos (Suomi.fi- Kartat palveluomistajana)
Lasse Skog, kehitysjohtaja, Valtiokonttori, (Suomi.fi- Maksut palveluomistajana)
Kimmo Mäkinen, erityisasiantuntija, valtiovarainministeriö

Sihteeri:
Päivi Anttila, hankekoordinaattori, valtiovarainministeriö

Valtiovarainministeriö voi päätöksellään tarvittaessa täydentää ohjausryhmän kokoonpanoa ja kutsua asiantuntijoita kuultavaksi. Lisäksi Digi- ja väestötietovirasto asettaa Suomi.fi-palvelujen tuotannon ja kehittämisen operatiiviseen ohjaukseen tarpeelliset ryhmät.

Strateginen ohjausryhmä kokoontuu 4 kertaa vuodessa.

Ohjausryhmän puheenjohtajat raportoivat kerran vuodessa valtiovarainministeriön JulkICT-osaston johtoryhmälle ja sen pyynnöstä tiedonhallintalain yhteistyöryhmille ohjausryhmän työstä ja Suomi.fi-palvelujen tuotannon, kehittämisen ja käyttöönottojen edistymisestä.

**Kustannukset ja rahoitus**

Ohjausryhmän työ tehdään virkatyönä ja puheenjohtajille, jäsenille ja sihteerille ei makseta palkkioita. Ohjausryhmän kustannukset maksetaan momentilta 28.70.01. Julkisen hallinnon ICT:n ohjaus ja kehittäminen. Ohjausryhmän kokousten järjestämiskustannukset, lukuun ottamatta matkakuluja, maksetaan momentilta 28.01.01.11 Valtiovarainministeriön toimintamenot. Valtiovarainministeriö korvaa pääkaupunkiseudun ulkopuolelta tulevien ryhmien jäsenten kohtuulliset matkakustannukset valtion matkustussäännön mukaisesti.

ICT-johtaja, ylijohtaja Anna-Maija Karjalainen

Yksikön päällikkö
lainsäädäntöneuvos Sami Kivivasara

Jakelu / Sändlista työ- ja elinkeinoministeriö
maa- ja metsätalousministeriö
sosiaali- ja terveysministeriö
valtiovarainministeriö
Maanmittauslaitos
Valtiokonttori
Digi- ja väestötietovirasto
Verohallinto
Liikenne- ja viestintävirasto
Kansaneläkelaitos
Suomen Kuntaliitto

Tiedoksi / För kännedom VM JulkICT Nikkilä
VM JulkICT Mäkinen
VM JulkICT Ala-Harja